kardosdrur/scandi-wiki huggingface dataset:
Standard Missile 2

Standard missile 2 (forkortet SM-2) er et luftværnsmissil udviklet af US Navy som en videreudvikling af Standard missile 1 (SM-1).

RIM-66C/D Standard MR (SM-2MR Block I), blev udviklet i 1970'erne og er en nøgledel af AEGIS kampsystemet og New Threat Upgrade (NTU). SM-2MR introducerede inertialnavigation og opdateringer af mål under flyvning. Missilets autopilot er programmet til at flyve den hurtigste vej til målet og kan modtage kurskorrektioner fra den skydende enhed. Missilets egen radar bliver derfor kun brugt i de sidste sekunder af terminalfasen inden missilet rammer målet. Denne egenskab er ikke blot mulig for AEGIS, men også mulig for APAR og gør skibe i stand til at have flere missiler i luften, og dermed engagere langt flere mål, end hvad der ellers ville være muligt. I midten af 1980'erne, blev SM-2MR affyret af et Mk 41 Vertical Launching System (VLS) om bord på , det første amerikanske krigsskib med et VLS installeret. VLS er nu det mest udbredte missilaffyringssystem i den amerikanske flåde.

Standard missilet kan også bruges mod skibe, på kort afstand ved hjælp af missilets egen radar og på lang afstand ved hjælp af opdateringer fra moderenheden og infrarød målsøgning eller radar.

Varianter 
Missilerne består af to varianter
 MR (Medium Range), uden booster, erstattede RIM-24 Tartar missilet.
 ER (Extended Range), med en booster der øger rækkevidden betragteligt, erstattede RIM-2 Terrier missilet.

Udvikling 
 Standard missil 3 (SM-3) er udviklet og er et meget langtrækkende missil der er produceret til at skyde lavtgående satellitter og ballistiske missiler ned.
 Standard missil 6 (SM-6) er under udvikling og bliver en forbedret version af SM-2.

Referencer, kilder og eksterne henvisninger 

 GlobalSecurity.org om SM-serien (engelsk)
 Raytheon: SM-serien (engelsk) 

Missiler
Maritime våben
Våben fra USA
Imam Ali-moskeen (Vibevej)

Imam Ali Moskeen ( Masjid ʾImām ʿAlī), også kendt som Dansk Shiamuslimsk Trossamfund, er en shiamuslimsk moské i Københavns Nordvestkvarter.

Moskeens lederen (imam) er Sayyed Mohammad Mehdi Khademi, som bl.a. også står for fredagsbønnen. Moskeen tilbyder en række aktiviteter til muslimer i Danmark, alt afhængigt af aldersgruppe, køn og sproglige kompetencer. De fleste programmer, taler og prædikener foregår på persisk og arabisk. Dog har moskeen siden indvielsen af den nye stormoské gjort meget for ligeledes at afholde programmer på dansk, herunder bl.a. en filmaften i samarbejde med CPH:DOX. 

Hvert år ved profeten Muhammeds fødselsdag inviterer moskéen ledende religiøse figurer til konference, hvor der bl.a afholdes taler. Deltagerne inkluderer såvel muslimer som ikke-muslimer. Ved arrangementet i 2009 deltog bl.a. Jørgen Bæk Simonsen og Asmaa Abdol-Hamid.

Ny moskébygning 
I 2009 vedtog et stort flertal i Københavns Borgerrepræsentation en lokalplan, der skulle bane vej for byggeriet af en ny kuppelmoske i det indre København.

Projektet blev anslået til at koste 40-50 mio. DKK, som blev indhentet fra private donationer og med støtte fra velstående iranere.

Den nye moskébygning åbnede den 1. oktober 2015 og er på i alt ca. 3.500 m².

Referencer og eksterne henvisninger 

 Moskeens hjemmeside

Moskeer i Danmark
Nordvest
Religion i København
Jes Lunde

Jes Lunde (født 7. maj 1956 i Jerup) er en dansk økonom, gårdejer og tidligere medlem af Folketinget for Socialistisk Folkeparti (SF) i Nordjyllands Amtskreds.

Lunde blev student fra Frederikshavn Gymnasium i 1975 og cand.oecon. fra Aalborg Universitetscenter i 1980. Han var ansat som nationaløkonom samme sted fra 1978 til 1984. Siden 1994 har han drevet eget økologisk landbrug. Fra 2001-2006 var han direktør for teknik og miljø i Nordjyllands Amt, og fra 2007 direktør for Miljøcenter Aalborg. Siden august 2009 var han direktør for Børne- og Familieforvaltningen i Jammerbugt Kommune, og fra april 2011 blev han direktør for social og Sundhedsområde samt velfærdsteknologi i Frederikshavn Kommune. Den 1. januar 2013 tiltræder han som kommunaldirektør i Rebild Kommune.

Han begyndte sit politiske engangement i studietiden som medlem af Studenterrrådet ved Aalborg Universitetscenter 1975-1976. I 1976 blev han opstillet til Folketinget for SF i Fjerritslevkredsen og fra 1978 i Aalborg Østkredsen. I 1982 stillede han op til Nordjyllands Amtsråd og blev indvalgt. Da han ved folketingsvalget 1984 blev MF'er, udtrådte han af amtsrådet. Gennem hele sin parlamentariske karriere var han finansordfører og medlem af Finansudvalget; fra 1993-1997 var han formand for Politisk-Økonomisk Udvalg, hvorefter han blev sit partis gruppeformand. Han trak sig i 2001 fra politik efter interne kampe om partiets politiske linje, der mundede ud i at Lunde og Christine Antorini forlod partiet. I 2001 blev han formand for bestyrelsen for Dansk Center for Undervisningsmiljø, udpeget af Undervisningsministeren.

Bibliografi 
 Forslag til økonomisk politik fra arbejderbevægelsen i Danmark, Norge og Sverige (1981)
 Arbejdstidsnedsættelse. Beskæftigelse, betalingsbalance og offentlige finanser (1983)
 Vision og ansvar – en debatbog om økonomien i 90'erne (1987)

Referencer

Eksterne henvisninger 
 Folketingets biograf af Jes Lunde

Nationaløkonomer fra Danmark
Folketingsmedlemmer i 1980'erne
Folketingsmedlemmer i 1990'erne
Folketingsmedlemmer i 2000'erne
Tidligere folketingsmedlemmer fra SF
Amtsrådsmedlemmer fra SF
Ansatte ved Aalborg Universitet
Landmænd fra Danmark
Faglitterære forfattere fra Danmark
Personer i Kraks Blå Bog
Forbrugerinformationen

Forbrugerinformationen var en selvejende institution, der uafhængigt af såvel det politiske system som industrien varetog forbrugernes interesser. Institutionen foretog tests og udgav pjecer, bøger, ligesom den drev en hjemmeside.

Forbrugerinformationen blev dannet i 1999 som afløser for Statens Husholdningsråd og blev i 2003 lagt sammen med Forbrugerstyrelsen.

Christine Antorini var sekretariatschef for Forbrugerinformationen.

Organisationer fra Danmark
Cand.comm.

Cand.comm. (latin: candidatus/candidata communicationis) betegner en person, der har gennemført en 2- eller 3-årig kandidatuddannelse på et dansk universitet og som har skrevet sit speciale i kommunikationsvidenskab, journalistik eller performance design. Kandidater, som har skrevet et integreret speciale på Roskilde Universitet, kan vælge mellem cand.comm.-titlen eller den titel, der knytter sig til deres andet fag. Titlen har været anvendt siden 1980. Det skal dog nævnes, at kanditdatuddannelsen til journalist tager 3 år, da der er indbygget et år til praktik.

Dansk Journalistforbund har lavet en enhed særligt til cand.comm.er.

Kandidatgrader
Videregående uddannelser i Danmark
Kandidater
Kommunikation
Cirkus Julius

Cirkus Julius var DR's julekalender i 1988. Cirkus Julius er skrevet af og instrueret af 
Martin Miehe-Renard, mens musikken er skrevet af Jan Irhøj. Størstedelen af indspilningen af julekalenderen foregik  på Sukkerkogeriet i Odense, og blev filmet samme dag som julekalenderen blev sendt. Dette gjorde det bl.a. muligt at improvisere med inspiration fra breve indsendt af seerne. 
Alle sekvenser med de 2 nisser var som det eneste båndet på forhånd og optaget i DRs studie i Aarhus.  

Cirkus Julius er ikke udkommet på DVD Dog kan man se alle afsnit gratis på www.dr.dk/bonanza. Cirkus Julius-fans må derfor nøjes med bogen Cirkus Julius, der udkom på Munksgaard i 1988. Bogen er illustreret af Kai Flummer. Bogen har desuden noder og tekst til sangene fra julekalenderens soundtrack. Skuespilleren Søren Elung Jensen indtalte samme år historien som lydbånd, hvor også lyd og musik fra julekalenderen indgik.

Eksterne henvisninger 
 

Børnenes U-landskalender
Børneprogrammer fra Danmark
Tv-julekalendere
Danske tv-serier fra 1980'erne
Ege

Ege har flere betydninger:
 Ege – en stang i et hjul, f.eks. et cykelhjul
 Eger (flod) – en flod i Tyskland og Tjekkiet.
 Ege (båd) – en bådtype

 Egetæpper – kort form af firmaets navn
 Eg i flertal.
 Anvendes ofte i stednavne:
 Hald Ege
 Anvendt som efternavn:
 Julie Ege – norsk model og skuespillerinde (1943-2008)
 Jørn Ege – Dansk læge/plastkirurg.
 Jens Ege – tidligere modstandsmand.
Vo Chi Cong

Vo Chi Cong (født 7. august 1912, død 8. september 2011) var en vietnamesisk kommunistisk politiker og præsident i Vietnam fra 1987 fra 1992.

Võ Chí Công blev født i Quảng Nam-provinsen i 1912. Han blev først politisk aktiv i 1930, da han sluttede sig til Phan Bội Châu og Phan Chu Trinh, to tidligere vietnamesiske nationalister, der var i kampen mod det franske koloniregime. Han sluttede sig til Det kommunistiske parti i Vietnam i 1935, og han kæmpede sammen med den vietnamesiske modstandsbevægelse  mod besættelsesmagten Frankrig under anden verdenskrig.

Referencer 

Præsidenter af Vietnam
Exmoor-uhyret

Exmoor-uhyret er en slags spøgelseskat der siges at være set i Exmoor i England, og som siges at spise får. Folk der påstår at have set dette dyr siger at det er en puma. I 1990'erne tog den danske kryptozoolog Lars Thomas til Exmoor, og han mente helt bestemt at dette dyr fandtes. Egentlig er der ikke nogle beviser for at dette væsen eksisterer.

Se også
Kryptid

Eksterne henvisninger
http://theshadowlands.net/beast.jpg  (uklart foto)
Occultopedia: Exmoor, Beast of 

Kryptider
Robert F. Boyle

Robert Francis Boyle (10. oktober 1909 – 1. august 2010) var en Oscar-vindende amerikansk art director og produktionsleder.

Boyle modtog i 2008 en æres-Oscar for sin lange karriere som art director og produktionsleder i amerikansk film. Han har været produktionsleder for flere Hitchcock-film, blandt andet Menneskejagt, Fuglene og Marnie. Dertil har han deltaget i produktionen af film som Cape Fear, Rekrut Benjamin og Staying Alive.

Eksterne links 
 

Hundredårige
Filmfolk fra USA
Oscarvindere
Google Street View

Google Street View er en feature på Google Maps og Google Earth som giver brugeren mulighed for at se og opleve gadebilledet 360° horisontalt og 290° vertikalt fra positioner langs gaden (typisk hver 10. eller 20. meter), fra omkring 2,5 meters højde. Google Street View blev introduceret 25. maj 2007 og er blevet gradvist udvidet til at dække flere byer og landområder. Disse fotografier er tilgængelige i USA, og adskillige europæiske lande, herunder Danmark, Frankrig, Italien, Holland, Portugal, Spanien, Schweiz og Storbritannien samt Japan, Taiwan, Australien og New Zealand.

Den 21. januar 2010 blev Danmark tilføjet Googles Street View, efter at Googles biler i sommeren 2009 tilbagelagde over 30.000 kilometer i de danske byer, hvilket betød, at godt halvdelen af Danmark er dækket relativt grundigt ind, dog er langt størstedelen byområder.  Googles fotografering af de danske veje affødte en lang diskussion i pressen om hvorvidt fotograferingen overtrådte straffelovens paragraf 264a, som forbyder at fotografere folk på deres private grund.

Kilder

Eksterne henvisninger 

 Google Street View hjælp
 Google Maps

Street View
Privatlivsbeskyttelse på internettet
Gitterbro

Gitterbro er en bro hvor gitterkonstruktionen bærer brobanen, som kan være udformet til transport fodgængere, cyklister, motorkøretøjer og jernbanetrafik.

En gitterbro er normalt opbygget som et gitterkonstruktion i stål men træ som materiale kan forekomme.

Stålgitteret til broen er sammensat af forskellige former for stålbjælker- og dragere, eksempelvis af typen vinkeljern, I-jern, U-jern, T-jern, bulbjern og rør.

Det er usikkert hvornår denne konstruktionsform så dagens lys, formodentlig blev der i 1840'erne bygget en bro af denne konstruktion i Rusland, medens en tysk konstruktør ved navn Karl Culmann måske var den første der anvendte statik  til beregning af en gitterbro i 1866.

Typer 
Tre hovedtyper af gitterbroer:
Gitterkonstruktionen ligger under brobanen
Gitterkonstruktionen ligger over brobanen
Brobanen ligger midt i gitterkonstruktionen

Gitterkonstruktioner, udvalgte 
Konstruktionerne er ofte navngivet efter konstruktøren.
Allan gitter
Baileybro
Baltimore gitter
Bollman gitter
Bowsprig bue gitter
Brown gitter
Brunel gitter 
Burr bue gitter
Fink gitter 
Howe gitter 
K gitter
Kingpost gitter
Lattice gitter
Parker gitter 
Pegram gitter
Petit gitter
Pratt gitter
Queenpost gitter
Wadell gitter
Warren gitter
Whipple Pratt gitter
Vierendeel gitter

Eksterne henvisninger og kilder

Fodnoter

Henvisninger
Forskellige typer af gitterbroer (engelsk)
Spøgelseskat

En spøgelseskat er et mystisk kattedyr (puma, løve eller los) der bliver et et sted hvor det helst ikke burde leve. På engelsk bliver de kaldt for Alien Big Cats (forkortet ABC), som på dansk betyder Fremmede Store Katte.

Der påstås at være set spøgelseskatte i Storbritannien, Australien, New Zealand, Finland, Hawaii og endda også i Danmark. Der er selvfølgelig ikke tale om kattedyr som er stukket af fra zoologiske haver. Der er dog ingen beviser for at disse dyr virkelig lever ved de steder.

Se også 
Exmoor-uhyret

Mysterier
Holløse (Næstved Kommune)

Holløse er en lille by i Næstved kommune, som hovedsageligt består af bebyggelser, en gammel skole og et lille gadekær. Holløse Mølle er et nærtliggende monument. Holløse Mølle har eksisteret siden 1200-tallet, den har dog måtte genopføres efter en brand i 1907. Møllen ligger i et meget smukt naturområde og er en del af susåen. Den er ikke mere i drift, men producerer dog elektricitet.

Holløse huser i øvrigt også den verdens kendte jazz musiker Jimmi Roger Pedersen som har boet der i 15 år.

Referencer 

Lokaliteter i Næstved Kommune
Byer og bydele med genforeningssten
William Bart Saxbe

William Bart Saxbe (24. juni 1916 – 24. august 2010) var en amerikansk politiker og var senator fra Ohio fra 1969 – 1974, og var USA's justitsminister under præsident Richard Nixon og Gerald Ford 1974-1975, og amerikansk ambassadør i Indien 1975-1977. Saxbe blev født i Mechanicsburg Ohio, og tog en bachelorgrad fra Ohio State University i 1940. Han gjorde tjeneste i militæret under 2. verdenskrig, fra 1940 til 1945 og under Koreakrigen, fra 1951 til 1952. I 1948 fik Saxbe en juridisk embedseksamen fra Ohio State University og senere fungerede som advokat i Columbus, Ohio.

Medlemmer af Senatet i USA
Personer fra Ohio
MU90 torpedo

En MU90/IMPACT er en avanceret letvægts-antiubådstorpedo brugt af Tyskland, Frankrig, Italien, Danmark, Australien samt Polen. Den er designet til at udkonkurrere den amerikanskbyggede Mark 46 torpedo i antiubådsrollen. Torpedoen fås også i en speciel MU90 Hard Kill version, der er designet til forsvar mod torpedoer. Det er dog mere uklart, hvordan den klarer sig målt mod de moderne udgaver af Mk 46 torpedoen, især mod Mk 50 og Mk 54 torpedoerne. MU90 er fremstillet af et bredt konsortium af europæiske virksomheder under navnet EuroTorp.

MU90 er slutresultatet af forskellige projekter i Frankrig og Italien i 1980'erne. I Frankrig resulterede et projekt fra Thomson-CSF Sintra i torpedosystemet Murène" i 1989, mens man i firmaet Italy Whitehead startede på arbejdet til erstatning for A244-torpedoens, benævnt A290. I 1990 begyndte man de første skridt mod at samle de to projekter. Dette lykkedes i 1993, da man oprettede konsortiet EuroTorp.
MU90 er i stand til at nedkæmpe alle nuværende eller tænkte trusler, såsom stationære bundkontakter, miniubåde, alle kendte versioner af lyddæmpende belægninger på ubåde samt forskellige vildledningssystemer. Torpedoen kan også startes ved hastigheder på op til 400 knob, hvilket gør den i stand til at blive kastet fra maritimt patruljefly ved høj fart. Den vil også være i stand til at blive afskudt fra skibe ved hjælp af en raketmotor, der dermed vil øge rækkevidden betragteligt. Torpedoen er drevet af en elektrisk pumpjet og kan løbe ved lydløst, således at den ikke afslører sin position, og den kan "sprinte" med hastigheder op til 50 knob. Den bruger et formet sprænghoved, der fokuserer sprængningen mod skroget. Derfor er torpedoen ikke udstyret med en stor sprængladning. Den er i stand til at penetrere ethvert kendt ubådsskrog, også de russiske dobbeltskrog. Den siges at være lige så effektiv i lægt vand som på store vanddybder, hvilket er usædvanligt for en torpedo.

References 

Torpedoer
Våben udviklet i samarbejde mellem flere lande
Kandestederne

Kandestederne  er en bebyggelse, nu mest  et sommerhusområde og badested ved vestkysten af Skagen Odde, ca. 15 km sydvest for  Skagen. Bebyggelsen  blev grundlagt i 1777, hvor den første gård blev opført. Kandestederne er første gang nævnt som en selvstændig bebyggelse i "Optegnelser paa Folketallet i 1834". Kandestederne var oprindelig en samling af 5 gårde med ca. 30 beboere, som lå tæt på Vesterhavet, lidt  syd for Hulsig Hede, og lige nord for Råbjerg Mile. Bønderne levede af landbrug og fiskeri, men da jorden er meget sandet, var det vanskeligt at dyrke jorden. Beboerne kom fra gårde længere mod øst, og de var blevet tvunget til at flytte pga. den kraftige sandflugt, som truede med at dække deres gårde. Gårdene blev revet ned og opført igen længere mod vest i Kandestederne.

I begyndelsen af 1900-tallet kom de første feriegæster til Kandestederne, og to af gårdene blev indrettet til hoteller, som blev besøgt flittigt af det bedre borgerskab fra København. I dag består Kandestederne af Hjorths Badehotel og Kokholms Hotel samt ca. 150 sommerhuse.

Weblinks 
 Hjorths Badehotel

Lokaliteter i Frederikshavn Kommune
Friedland (Niederlausitz)

Friedland er en by i landkreis Oder-Spree i den tyske delstat Brandenburg.

Eksterne henvisninger 

Kommuner i Brandenburg
Neuzelle

Neuzelle er en kommune i landkreis Oder-Spree i den tyske delstat Brandenburg.

Kommuner i Brandenburg
Morris Ketchum Jesup

Morris Ketchum Jesup (født 21. juni 1830, død 22. januar 1908) var en amerikansk bankmand og filantrop.
Han har doneret større pengebeløb til forbedring af sociale forhold i New York, samt til arktiske ekspeditioner.
Har fået et område i Grønland opkaldt efter sig: Kap Morris Jesup.

Eksterne henvisninger 

Filantroper fra USA
Eckersberg Børneunivers

Eckersberg Børneunivers er en fri grundskole i landsbyen Blans, på halvøen Sundeved vest for Sønderborg. Skolen er opkaldt efter maleren C.W. Eckersberg, der tilbragte sin barndom i Blans fra 1786 til 1796.

I 1995 besluttede den daværende Sundeved Kommune at nedlægge folkeskolen i Blans. En stor del af landsbyens forældre ville ikke acceptere at Blans og omegn skulle være uden den lokale skole, og samme år blev friskolen etableret. Jens Billum blev ansat som skolens første leder. Han havde tidligere været med til at grundlægge Hinnerup Friskole og blev med årene en markant leder på friskolen.

Den daglige undervisning omfatter ofte tværfaglige emner og samlæsning af flere årgange, for blandt andet at styrke det sociale element. Der prioriteres ligeligt mellem boglige og kreative fag, hvilket kan ses af timefordelingen. De kreative fag kommer specielt til udtryk i værkstederne om eftermiddagen.

Børneuniverset rummer per 1. august 2016 148 elever og 38 børnehavebørn, 26 ansatte, heraf 16 lærere.
Skolen ligger i nærheden af skov og strand med udearaler såsom fodboldbaner, multibaner og en stor naturlegeplads, etableret af foreningen Blans i bevægelse.

Den aldersintegrerede undervisning er et vigtigt princip for at nå skolens værdigrundlag. Eleverne er opdelt i følgende grupper:
 Lillegrupper med elever fra børnehaveklasse til 2. kl.
 Mellemgrupper med elever fra 3. kl. til 5. kl.
 Storgrupper med elever fra 6. kl. til 7. kl.
 Ældstegrupper med elever i 8. kl. og 9. kl.

Ekstern henvisning og kilde 
 Skolens hjemmeside 

Friskoler i Danmark
Bygninger, konstruktioner og anlæg i Sønderborg Kommune
Uddannelsesinstitutioner i Sønderjylland (i Danmark)
Etableret i 1995
1. etape af Vuelta a España 2009

Første etape af Vuelta a España 2009 blev kørt d. 29. august 2009 i Assen, Holland. Dette var første gang løbet var indenom byen og kun anden gang løbet startede udenfor Spanien. Etapen var en kort og flad enkeltstart som blev kørt på en motorcykelbane. Team Saxo Banks Fabian Cancellara gjorde som i Tour de France og knuste konkurrenterne. Dermed sikrede han sig den guldfarvede førertrøje for første gang i karrieren.

 Etape: 1
 Dato: 29. august
 Længde: 4,8 km
 Gennemsnitshastighed: 54,0 km/t

Pointspurter

Mål (Assen) 
Efter 4,8 km

Resultatliste

Eksterne henvisninger 
 Etapeside  på lavuelta.com  
 Etapeside  på lavuelta.com  
 Etapeside  på lavuelta.com  

01. etape af Vuelta a Espana 2009

en:2009 Vuelta a España, Stage 1 to Stage 11#Stage 1
Barny Weasley

Barny Weasley er en fiktiv person i J.K. Rowlings Harry Potter-roman.
Barny Weasley optræder første gang i Harry Potter og Dødsregalierne til Bill og Fleurs bryllup.
Barny Weasley er i virkeligheden Harry Potter i forklædning, i bøgerne siger Harry at det er en rødhåret Muggler-dreng han har taget form af.

Personer i Harry Potter-universet
SMART-S Mk. 2

SMART-S Mk. 2 3D (Signaal Multibeam Acquisition Radar for Tracking, S band Mk. 2) er langtrækkende radar til krigsskibe udviklet af det firmaet Hollandse Signaalapparaten (Signaal), som nu er fusioneret med Thales Nederland. 

Systemet er en såkaldt flerstråle-radar, der skaber 12 forskellige radarstråler ved hjælp af digitale ensrettere. Vertikalt er strålerne styret af en elektronisk enhed, som sørger for at radaren altid udsender strålerne fra en vandret platform, således at man ikke får forkerte informationer, eksempelvis når skibet ruller i søen. Den horisontale retning er bestemt ved mekanisk rotation af radaren.

Systemet kan benytte to indstillinger: Medium range, hvor radaren foretager 27 rotationer i minuttet og har en detektionsafstand på op til 150 km, eller Long range hvor systemet roterer med 13,5 omdrejninger i minuttet, hvilket giver en maksimal detektionsafstand på 250 km.

Data 

 Indbygget IFF-system
 Maksimale detektionsafstand: 250 km
 Strålebredde (horisontalt): 2°
 Strålebredde (vertikalt): 0-70° (maksimalt)
 Frekvens: S-båndet (2–4 GHz)
 Minimumsafstand : 150 meter
 Maksimale antal spor (luft og overflade): 500 spor
 Surface Fire Control Windows: 3
 Højdenøjagtighed: under 10 miliradianer (ca. 0.56°)
 Pejlingsnøjagtighed: under 5 miliradianer (ca 0,28°)
 Afstandsnøjagtighed: under 20 meter
 Detektionsafstand: 
 Missil 50 km 
 Bombefly 200 km

Brugere 
 Danmark: Hovedsensor på de 2 enheder i Absalon-klassen
 Oman: Valgt som hovedsensor i de 3 fregatter af Khareef-klassen der bliver leveret fra 2010
 Venezuela: Valgt som hovedsensor i de 4 inspektionsskibe af POVZEE-klassen der bliver leveret fra 2010
Royal Navy skal til at opgradere 21 af deres Type-996 radarer, og her er SMART-S Mk. 2 en af de primære kandidaterne.

Referencer, kilder og eksterne links 
 SMART-S Factfile (engelsk)
 Youtube: intallation af SMART-S på L16 Absalon
 Aviation Weekly: Turkey is next costumer for SMART-S Mk. 2 (engelsk) 

Militære radarer